Da Bua vom Stephan III., Ludwig VII. ("da Boartade"), hod de Stodeaweidarum mit ian 87 Tiam zan Obschluss brocht und mitm Bau vom "Neien Schloss" und vom "Liabfrauenminster"gfangt, de wo vo franzesischa Architektur inspiriat san. Am Stephan sei Dochta, de Isabeau, hod an Kine vo Frankreich ghoarat. Da junge Ludwig  VII. hod emfois sei Ausbuidung am Hof vo Paris dahoitn . De Zeit vom souveränen Inglståd is vor oim vo de Auseinandersetzunga mitm Teiherzogtum Baiern-Landshut prägt. 1447 is Baiern-Inglståd am End an de Linie Baiern-Landshut gfoin. Ludwig VIII. ("da Bucklade"), da Bua Ludwig VII., håt si geng sein Vater aufgelehnt und eam an sein Vetta Heinrich XVI. ausgeliafat, wo ra nacha 1447 gstorm is. Scho zwoa Jåhr vorher wor da kinderlos blieme Ludwig VIII. vastorm.